CELEX: 62011TN0421
Language: lt
Date: 2011-08-06 00:00:00
Title: Byla T-421/11: 2011 m. rugpjūčio 6 d. pareikštas ieškinys byloje Qualitest FZE prieš Tarybą

24.9.2011   
            
            
               LT
            
            
               Europos Sąjungos oficialusis leidinys
            
            
               C 282/44
            
         2011 m. rugpjūčio 6 d. pareikštas ieškinys byloje Qualitest FZE prieš Tarybą
   
   (Byla T-421/11)
   2011/C 282/81
   Proceso kalba: anglų
   
      Šalys
   
   
      Ieškovė: Qualitest FZE (Dubajus, Jungtiniai Arabų Emyratai), atstovaujama advokato M. Catrain González, baristerių E. Wright ir H. Zhu
   
      Atsakovė: Europos Sąjungos Taryba
   
      Reikalavimai
   
   
               —
            
            
               Panaikinti 2011 m. gegužės 23 d. Tarybos įgyvendinimo reglamentą (ES) Nr. 503/2011, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (OL L 136, 2011, p. 26), ir 2011 m. gegužės 23 d. Tarybos sprendimą 2011/299/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 136, 2011, p. 65), kiek jie taikomi ieškovei, ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas, susijęs su tuo, kad atsakovė neįvykdė SESV 296 straipsniu nustatytos pareigos nurodyti ieškovės įtraukimo į ginčijamus teisės aktus motyvus.
            
         
               2.
            
            
               Antrasis ieškinio pagrindas, susijęs su tuo, kad ginčijamuose teisės aktuose nenurodydama motyvų atsakovė pažeidė ieškovės teisę į gynybą, nes:
               
                           —
                        
                        
                           nesant jokio pagrindimo ieškovė neturi galimybės pareikšti savo požiūrio į informacija ar medžiagą prieš ją ir
                        
                     
                           —
                        
                        
                           šis nenurodymas yra esminis atsakovės pareigų ginčijamų teisės aktų atžvilgiu neįvykdymas ir dėl to jie yra negaliojantys, kiek jie taikomi ieškovei.
                        
                     
         
               3.
            
            
               Trečiasis ieškinio pagrindas, susijęs su tuo, kad atsakovė padarė akivaizdžią vertinimo klaidą, kai priėjo prie išvados, kad iškovė dalyvavo Irano branduolinėje programoje aprūpindama komponentais ir kad buvo įvykdytos teisinės jos įtraukimo į ginčijamus teisės aktus sąlygos.